CELEX: 32021D1050
Language: lt
Date: 1624233600000
Title: Tarybos sprendimas (ES) 2021/1050 2021 m. birželio 21 d. dėl Europos ir Viduržemio jūros regiono šalių susitarimo, įsteigiančio asociaciją tarp Europos Bendrijų bei jų valstybių narių ir Tuniso Respublikos, protokolo, kuriuo atsižvelgiama į Kroatijos Respublikos įstojimą į Europos Sąjungą, sudarymo Europos Sąjungos bei jos valstybių narių vardu

2021 6 28   
               
               
                  LT
               
               
                  Europos Sąjungos oficialusis leidinys
               
               
                  L 227/1
               
            
         TARYBOS SPRENDIMAS (ES) 2021/1050
         2021 m. birželio 21 d.
         dėl Europos ir Viduržemio jūros regiono šalių susitarimo, įsteigiančio asociaciją tarp Europos Bendrijų bei jų valstybių narių ir Tuniso Respublikos, protokolo, kuriuo atsižvelgiama į Kroatijos Respublikos įstojimą į Europos Sąjungą, sudarymo Europos Sąjungos bei jos valstybių narių vardu
         EUROPOS SĄJUNGOS TARYBA,
         atsižvelgdama į Sutartį dėl Europos Sąjungos veikimo, ypač į jos 217 straipsnį kartu su 218 straipsnio 6 dalies a punktu,
         atsižvelgdama į Aktą dėl Kroatijos Respublikos stojimo, ypač į jo 6 straipsnio 2 dalį,
         atsižvelgdama į Europos Komisijos pasiūlymą,
         atsižvelgdama į Europos Parlamento pritarimą,
         kadangi:
         
                     (1)
                  
                  
                     1995 m. liepos 17 d. pasirašytas Europos ir Viduržemio jūros regiono šalių susitarimas, įsteigiantis asociaciją tarp Europos Bendrijų bei jų valstybių narių ir Tuniso Respublikos (1) (toliau – Susitarimas). Susitarimas įsigaliojo 1998 m. kovo 1 d.;
                  
               
                     (2)
                  
                  
                     2013 m. liepos 1 d. Kroatijos Respublika tapo Europos Sąjungos valstybe nare;
                  
               
                     (3)
                  
                  
                     pagal Akto dėl Kroatijos Respublikos stojimo 6 straipsnio 2 dalį dėl Kroatijos Respublikos prisijungimo prie Susitarimo susitariama sudarant Susitarimo protokolą (toliau – Protokolas). Pagal supaprastintą procedūrą protokolą vienbalsiai valstybių narių vardu turi sudaryti Taryba ir atitinkama trečioji šalis;
                  
               
                     (4)
                  
                  
                     2012 m. rugsėjo 14 d. Taryba įgaliojo Komisiją pradėti derybas su atitinkamomis trečiosiomis šalimis, kad būtų atsižvelgta į Kroatijos Respublikos įstojimą į Sąjungą. Derybos su Tuniso Respublika sėkmingai užbaigtos 2018 m. gegužės 11 d.;
                  
               
                     (5)
                  
                  
                     laikantis Tarybos sprendimo (ES) 2020/1420 (2) Sąjungos bei jos valstybių narių vardu Briuselyje 2020 m. liepos 27 d. pasirašytas Protokolas, su sąlyga, kad jis bus sudarytas vėliau;
                  
               
                     (6)
                  
                  
                     Protokolas turėtų būti patvirtintas Sąjungos ir jos valstybių narių vardu,
                  
               PRIĖMĖ ŠĮ SPRENDIMĄ:
         
            1 straipsnis
            Sąjungos bei jos valstybių narių vardu patvirtinamas Europos ir Viduržemio jūros regiono šalių susitarimo, įsteigiančio asociaciją tarp Europos Bendrijų bei jų valstybių narių ir Tuniso Respublikos, protokolas, kuriuo atsižvelgiama į Kroatijos Respublikos įstojimą į Europos Sąjungą (3).
         
         
            2 straipsnis
            Tarybos pirminkas Sąjungos ir jos valstybių narių vardu pateikia Protokolo 7 straipsnio 1 dalyje numatyta pranešimą.
         
         
            3 straipsnis
            Šis sprendimas įsigalioja jo priėmimo dieną.
         
         
            Priimta Liuksemburge 2021 m. birželio 21 d.
            
               
                  Tarybos vardu
               
               
                  Pirmininkas
               
               J. BORRELL FONTELLES
            
         
         
            (1)  OL L 97, 1998 3 30, p. 2.
         
            (2)  2018 m. spalio 15 d. Tarybos sprendimas (ES) 2020/1420 dėl Europos ir Viduržemio jūros regiono šalių susitarimo, įsteigiančio asociaciją tarp Europos Bendrijų bei jų valstybių narių ir Tuniso Respublikos, protokolo, kuriuo atsižvelgiama į Kroatijos Respublikos įstojimą į Europos Sąjungą, pasirašymo Europos Sąjungos bei jos valstybių narių vardu ir laikino taikymo (OL L 330, 2020 10 9, p. 1).
         
            (3)  Protokolo tekstas paskelbtas OL L 330, 2020 10 9, kartu su sprendimu dėl pasirašymo.